ಸಚಿವರುಗಳ ಖಾತೆ ಅದಲು ಬದಲು : ಮುಖ್ಯಮಂತ್ರಿ ಓಲೈಕೆ ! ಬೆಂಗಳೂರು: ಇಷ್ಟು ದಿನ ಸಂಪುಟ ವಿಸ್ತರಣೆ ಗಲಾಟೆಯ ಸದ್ದಾಯ್ತು, ಇದೀಗ ಖಾತೆ ಹಂಚಿಕೆ ಗೊಂದಲ. ಸಿಎಂ ಗೆ ಖಾತೆ ಹಂಚಿಕೆಯದ್ದೇ ತಲೆ ನೋವಾಗಿದೆ. ಆದ್ರೆ ಇಲ್ಲಿ ಸಚಿವರುಗಳಿಗೆ ಬೇಕಾದ ಖಾತೆಗಳೇನು ಸಿಕ್ಕಿಲ್ಲ. ಬೇಡಿಕೆಯಿಟ್ಟ ಖಾತೆ ಒಂದಾದರೇ ದಕ್ಕಿದ ಖಾತೆ ಮತ್ತೊಂದಾಗಿದೆ.ನೂತನ ಸಚಿವರಾಗಿರುವ ಎಂಟಿಬಿ ನಾಗರಾಜ್ ವಸತಿ ಖಾತೆಗಾಗಿ ಬೇಡಿಕೆ ಇಟ್ಟಿದ್ದರಂತೆ. ಆದ್ರೆ ಅವರಿಗೆ ಅಬಕಾರಿ ಖಾತೆ ನೀಡಲಾಗಿತ್ತು. ಈ ಮಧ್ಯೆ ಆ ಖಾತೆ ಬೇಡವೇ ಬೇಡ ಎಂದು ಹಠ ಹಿಡಿದಾಗ ಮತ್ತೆ ಖಾತೆಯಲ್ಲಿ ಬದಲಾವಣೆಯಾಗಿದೆ. ಇಂದು ಎಂಟಿಬಿಗೆ ಪೌರಾಡಳಿತ, ಸಕ್ಕರೆ ಧಕ್ಕಿದೆ.ಅದೇ ರೀತಿ ನಿನ್ನೆವರೆಗೂ ಕೆ ಗೋಪಾಲಯ್ಯ ತೋಟಗಾರಿಕೆ ಮತ್ತು ಸಕ್ಕರೆ ಸಚಿವರಾಗಿದ್ರು. ಆದ್ರೆ ಇಂದು ಅವರ ಖಾತೆ ದಿಢೀರ್ ಬದಲಾಗಿ. ಅಬಕಾರಿ ಸಚಿವರಾಗಿ ಬಡ್ತಿ ಪಡೆದಿದ್ದಾರೆ.ಪೌರಾಡಳಿತ ಮತ್ತು ರೇಷ್ಮೇ ಸಚಿವರಾಗಿದ್ದ ಆರ್ ಶಂಕರ್ ತೋಟಗಾರಿಕೆ ಮತ್ತು ರೇಷ್ಮೆ ಖಾತೆಗೆ ಶಿಫ್ಟ್ ಆಗಿದ್ದಾರೆ. ಖಾತೆ ಹಂಚಿಕೆ, ಬದಲಾವಣೆಯಲ್ಲಿ ಒಂದಷ್ಟು ಮನಸ್ತಾಪಗಳು ಮೂಡಿದ್ದು, ಸಿಎಂ ಎಲ್ಲರಿಗೂ ಸಮಾಧಾನ ಮಾಡಿದ್ದಾರೆ ಎನ್ನಲಾಗಿದೆ.